Kadri-Ann Sumera

Kadri-Ann Sumera (sündinud 5. augustil 1977) on eesti pianist, muusikapedagoog ja kirjanik.

Õppinud klaverit Tallinna Muusikakeskkoolis Merike Bürgeri, Ülle Sisa ja Maigi Pakri juures ning lõpetanud Eesti Muusika- ja Teatriakadeemias professor Peep Lassmanni klaveriklassi diplomiga cum laude. Omandas novembris 2004 Kölni Muusikakõrgkoolis professor Arbo Valdma õpilasena magistrikraadi (Konzertexamen).

Kadri-Ann Sumerat on tunnustatud vabariiklikel ja rahvusvahelistel konkurssidel. Ta on esinenud festivalidel ”Arvo Pärt in NRW”, ”Quantensprünge” (Saksamaa), Klaver, NYYD, Eesti Muusika Päevad jne. Lindistanud Eesti Raadiole ning Antes Editionile. Lisaks klassikale kammermuusikale kuulub Kadri-Ann Sumera repertuaari ka nüüdismuusika. Ta on teinud tihedat koostööd heliloojate Märt-Matis Lille, Mari Vihmandi, Kristjan Kõrveri, Nicolas Gilbert'i (Kanada), Steingrimur Rohloff' (Saksamaa) ja Santa Ratniecega (Läti).

Hooajal 2004/2005 tegutses Kadri-Ann Sumera Internationale Ensemble Modern Akademie stipendiaadina Frankfurdis. Hooajal 2015/2016 töötas ta õppejõuna ta Darmstadti muusikaülikoolis (Akademie für Tonkunst Darmstadt) ja muusikakoolis.Kadri-Ann Sumera veebisait.

Kadri-Ann Sumera on olnud pikka aega Klassikaraadio saatejuht, töötanud pedagoogina Heino Elleri Muusikakoolis, alates sügisest 2016 on ta Georg Otsa nimelise Tallinna Muusikakooli õppejõud. Lisaks pedagoogilisele ja kontserttegevusele on ta ka koolikontserte korraldava MTÜ Muusikasõprade Selts üks eestvedajatest. 

Kadri-Ann Sumera on alates 2004. aastast Eesti Interpreetide Liidu liige, olnud ka Eesti Interpreetide Liidu juhatuses.

Ta on Tartu Uue Muusika Ansambli asutaja ning kunstiline juht.

Kadri-Ann Sumera on avaldanud autobiograafilisi lühiproosakogumiku "Seitsme aja raja taga" (2020) ja romaani "Basiliski lapsed" (2022)."Ilmus Kadri-Ann Sumera esimene ilukirjanduslik teos "Basiliski lapsed"", ERR, 27.09.2022 (vaadatud 09.01.2025)

 Isiklikku 
Kadri-Ann Sumera isa oli eesti helilooja Lepo Sumera.

Viited

Välislingid

Kohus jättis helilooja Lepo Sumera pere kodust ilma, Delfi, 19 juuni 2017
Halb üllatus: Lepo Sumera tütar pandi tema enda teadmata Savisaare nimekirja, Postimees, 7. august 2017

Kategooria:Eesti pianistid
Kategooria:Eesti muusikapedagoogid
Kategooria:Eesti kirjanikud
Kategooria:Eesti Muusika- ja Teatriakadeemia vilistlased
Kategooria:Sündinud 1977